මේ අතර අන්තර් විශ්වවිද්‍යාල භික්ෂු බලමණ්ඩලයේ කැඳවුම්කරු ටැම්පිටියේ සුගතානන්ද හිමිගේ ඇප අයදුම සලකා බැලීම ලබන 8 වනදා කල්තැබීමට අධිකරණය අද නියෝග කළා.මේ අතර අන්තර් විවිශ්වවිද්‍යාල ශිෂ්‍ය බලමණ්ඩලයේ කැඳවුම්කරු ලහිරු වීරසේකරගේ ඇප අයදුම සලකා බැලීම ලබන 9 වනදා දක්වා කල්තැබුවා.ඒ අනුව ටැම්පිටියේ සුගතානන්ද හිමි ලබන 8 වනදාත්, ලහිරු වීරසේකර ලබන 9 වනදාත් අධිකරණයට ඉදිරිපත් කරන ලෙසටයි අධිකරණය බන්ධනාගාර දෙපාර්තමේන්තුවට අද නියෝග කළේ.මේ අතර මාළඹේ පෞද්ගලික වෛද්‍ය විද්‍යාලයට විරෝධය පළ කරමින් අන්තර් විශ්වවිද්‍යාලයීය ශිෂ්‍ය බල මණ්ඩලය දියත් කල විරෝධතා පාගමන අද (04) කඩවත නගරයෙන් ගමන් ආරම්භ කළා.පසුගිය 31 වනදා පේරාදෙණිය නගරයෙන් ආරම්භ කළ මෙම පාගමනේ අවසන් දිනය අදයි.කඩවත නගරයේදී ජාතික වෘත්තීය සමිති මධ්‍යස්ථානය සහ කම්කරු අරගල මධ්‍යස්ථානය ද  පාගමනට එක්වූ බවයි හිරු වාර්තාකරුවන් සදහන් කලේ.එමෙන්ම, කැළණිය විශ්වවිද්‍යාලය අසලින් විශ්වවිද්‍යාලයීය ආචාර්ය සංගමය සහ වෛද්‍ය පීඨ ආචාර්ය සංගමය ද පාගමනට එක්වුණා.පාගමන අතරතුර හිරු ප්‍රවෘත්ති අංශයට අදහස් දැක්වූ අන්තර් විශ්වවිද්‍යාලයීය ශිෂ්‍ය බල මණ්ඩලයේ වැඩබලන කැදවුම්කරු සනත් බණ්ඩාර කියා සිටියේ පාගමන අවසානයේ කොළඹ කොටුව ඉදිරිපිට රැලියක් පැවැත්වීමට ද සූදානම් කර ඇති බවයි.කෙසේ වෙතත්, කොළඹ කොටුව මහේස්ත්‍රාත් අධිකරණය අද මෙම විරෝධතා පාගමනට තහනම් නියෝගයක් නිකුත් කළා.එමගින් දක්වා තිබුණේ විරෝධතාව හේතුවෙන් මහජනතාවට සහ රථවාහන ගමනාගමනයට බාධා සිදුනොවිය යුතු බවටයි.එමෙන්ම, රජයේ කාර්යාලවලට ඇතුළුවීම ද අදාළ නියෝගයෙන් ඔවුන්ට තහනම් කර ඇති බවයි පොලිස් මාධ්‍ය ප්‍රකාශක පොලිස් අධිකාරි රුවන් ගුණසේකර කියා සිටියේ.මේ අතර මාළඹේ පෞද්ගලික වෛද්‍ය විද්‍යාලය සම්බන්ධයෙන් අභියාචනාධිකරණය ලබාදුන් තීන්දුවට එරෙහිව වෛද්‍ය සභාව ගොනු කළ පෙත්සම අද සලකා බැලෙනවා.